**PRIJEDLOG ZAKONA O IZMJENAMA I DOPUNAMA ZAKONA O DRŽAVNOM SUDBENOM VIJEĆU**

Članak 1.

U članku 42. stavku. 1. iza jedanaeste alineje dodaje se nova dvanaesta alineja koja glasi:

„- odlučivanje o zahtjevu suca za davanje odobrenja za obavljanje određene službe, poslova ili djelatnosti na zahtjev suca.“.

U stavku 2. ovog članka iza riječi „vođenja i kontrole imovinskih kartica sudaca“ stavlja se zarez i dodaju riječi: „odlučivanja o zahtjevu suca za davanje odobrenja za obavljanje određene službe, poslova ili djelatnosti“.

Članak 2.

U članku 62. stavku 2. točka 3. mijenja se i glasi:

„3. obavljanje određene službe, poslova ili djelatnosti bez odobrenja Državnog sudbenog vijeća,“

Iza točke 8. dodaje se nova točka 9. koja glasi:

„9. ometanje provedbe nadzora.“.

Članak 3.

U članku 85. stavku 3. točki 3. iza riječi „predsjednika suda,“ dodaju se riječi „ili godišnji program rada,“.

Članak 4.

Iza članka 89. dodaju se novi naslov i članak 89.a koji glase:

„X.a DAVANJE ODOBRENJA ZA OBAVLJANJE SLUŽBE, POSLOVA ILI DJELATNOSTI

 Članak 89. a

(1) Odobrenje za obavljanje određene službe, poslova ili djelatnosti, na zahtjev suca daje Državno sudbeno vijeće.

(2) Državno sudbeno vijeće dužno je odlučiti o zahtjevu suca iz stavka 1. ovog članka u roku od 30 dana od primitka zahtjeva. Odluka Vijeća mora biti obrazložena.

(3) Državno sudbeno vijeće na svojoj internetskoj stranici javno će objaviti odluke o danim odobrenjima.

(4) Protiv odluke Vijeća sudac ima pravo pokrenuti upravni spor.

Članak 5.

Ovaj Zakon stupa na snagu 1. veljače 2015. godine.